Diari Oficial de la Generalitat Valenciana


Sumari del DOGV 9974, del 04-11-2024 (2024/11850)

ANUNCI de consulta pública prèvia del projecte d’orde de la Conselleria d'Hisenda, Economia i Administració Pública sobre l'expedició electrònica per la Generalitat dels certificats de retencions i ingressos a compte de l'Impost sobre la Renda de les Persones Físiques, en desenrotllament del Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9974

Data del DOGV
:   04-11-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/11825

CVE
:   DMUO-Q-1621-94454

Data del document
:   18-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Anunci

De conformitat amb el que es preveu en els articles 14 i 15 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, i en relació amb el article 133 de la Llei 39/2015, d'1 d'octubre, del procediment administratiu comú de les administracions públiques, amb l'objectiu de millorar la participació de la ciutadania en el procediment d'elaboració de normes, amb caràcter previ a l'elaboració d'un avantprojecte o projecte normatiu, se substanciarà un tràmit de consulta pública prèvia a través del portal web de l'administració competent, en el qual s'oferirà a la ciutadania i a les organitzacions més representatives, potencialment afectades per la futura norma, informació sobre diferents aspectes d’esta a fi de recaptar la seua opinió, facilitar la seua comprensió i recaptar la seua col·laboració.

A l’efecte de complir este mandat, s'anuncia l'obertura d'un període de consulta pública prèvia per part de la Conselleria d'Hisenda, Economia i Administració Pública en relació amb la iniciativa per a l'elaboració i la tramitació del projecte d’orde esmentat més amunt, durant el termini de 15 dies naturals comptats a partir de l'endemà de la publicació del present anunci en el *Diari Oficial de la Generalitat Valenciana*.

La informació referent als problemes que es pretenen solucionar amb la iniciativa, la necessitat i l’oportunitat de la seua aprovació, els seus objectius, així com les possibles solucions alternatives reguladores i no reguladores, tal com exigix la normativa vigent, pot consultar-se en el Portal de participació de la Generalitat <https://gvaparticipa.gva.es>  amb la finalitat que les persones i organitzacions potencialment afectades puguen presentar les seues aportacions i opinions.

Les al·legacions, suggeriments o observacions es realitzaran, preferentment, a través d’este portal de participació o bé podran remetre's directament a l'adreça de correu electrònic hihumiudmbvitd@fbn.cb habilitada a este efecte.

Per a l’adequada interpretació, valoració i, si escau, incorporació de les aportacions al projecte, estes s'hauran de plantejar de manera concreta, fonamentant les raons que les sostenen.

  

València, 18 d'octubre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública